钦定古今图书集成/理学汇编/学行典/第265卷 > 杨伯丑
## 钦定古今图书集成/理学汇编/学行典/第265卷 > 杨伯丑

按《陕西通志》：“杨伯丑，冯翊人。好读书，尤邃于《易》，隐居
于华山。开皇初，被征入朝。文帝与语，无所答，赐之衣
服，不受，佯狂而去。时与卖卜者游，亦间为人筮，无不
奇验。国子祭酒何妥尝诣论《易》，伯丑笑曰：‘何用郑元、
王弼之言乎’？相与辩答，词旨多异先儒，思理妙卓，时
论不及。”